正宫・醉太平湖上
作者：张可久
朝代：元

paragraphs: 洗荷花过雨，浴明月平湖，暮云楼观景模糊。
兰舟棹举，溯凉波似泛银河去，对清风不放金杯住，上雕鞍谁记玉人扶？听新声乐府。
无题尘蒙了镜台，粉淡了香腮，不提防今夜故人来。
你将我左猜，小冤家怕不道心儿里爱，老妖精拘管的人来煞，村冯魁割舍得柱儿颏，远乡了秀才。
人皆嫌命窘，谁不见钱亲？水晶环入面糊盆，才沾粘便滚。
文章糊了盛钱囤，门庭改做迷魂阵，清廉贬入睡馄饨，胡芦提倒稳。
陶朱公钓船，晋处士田园，潜居水陆脱尘缘，比别人虑远。
贤愚参杂随时变，醉醒和哄迷歌宴，清浊混沌待残年，休呆波屈原！。